Document ID: /roh_data/filtered/fineweb-2-filterrobots_roh.jsonl.gz/60297

En il Vallais han trais lavinas ordaifer da la pista da skis u sepulì u tratg cun 10 persunas.
- Tar in'emprima lavina en la regiun Siviez èn trais persunas stadas pertutgadas.
- Tar ina segunda lavina en la medema regiun èn tschintg persunas stadas pertutgadas.
- Duas ulteriuras persunas èn alura vegnidas sepulidas ad Arolla il suentermezdi.
Tenor indicaziuns da la polizia chantunala è ina persuna vegnida blessada. Las autoritads vallesanas averteschan dad in privel da lavinas considerabel.
Privel da lavinas en il Grischun
Er en il Grischun vala per grondas parts dal chantun in privel da lavinas considerabel.
L'institut da naiv e lavinas a Tavau annunzia per la gronda part dal chantun in privel da lavinas considerabel – stgalim 3. Per la Val dal Rain vala in privel grond – stgalim 4.